Съкровеното - Bookshop.bg
Начало / Художествени издания / Съкровеното
Лин Улман (Автор)
9786197067453
Който пише или говори за нея в чужбина, неизбежно споменава прочутите ѝ родители – режисьора Ингмар Бергман и актрисата Лив Улман. В родината си тя е разпознаваема със собственото си „аз“: Лин Улман – една от най-популярните норвежки писателки, авторка на пет романа, носителка на престижни награди. Книгите ѝ са преведени на 31 езика.
Лин Улман издава дебютния си роман Преди да заспиш през 1998 г., когато вече е известна журналистка със силна позиция в литературната критика. Третият ѝ роман Милост печели наградата на читателите през 2002 г., а по-късно има и сценична версия. В момента се подготвя екранната адаптация на четвъртия ѝ роман Благословено дете. Влиятелен експерт във филмовите среди, Лин Улман е поканена за член на журито на фестивала в Кан през 2011 г.
Най-успешен е романът ѝ Съкровеното (2011), който се посреща с възторг и от читатели, и от критици. Правата за това заглавие са продадени в 15 страни, като излизането му в САЩ през пролетта на тази година предизвиква много положителни отзиви. Тон дава авторитетното издание „Ню Йорк Таймс бук ревю“, което определя Лин Улман като автор с „елегантен стил и оригинален глас“, а „Бостън глоуб“ я нарича „невероятно надарена писателка“.